Likovna umetnost

*Navodilo za delo na domu ( 2 šolski uri - 17.3.2020)*

Dragi moji učenci 4.b!

Tokrat mora delo potekati malo drugače, ampak to nas ne bo zmotilo pri likovnem ustvarjanju. Vem, da se boste prav vsi znašli po svoje in izpeljali to likovno nalogo. Zavedam se, da imate likovni material v šoli, zato doma poiščite prazen list papirja (a4 formata) in svinčnik (barvico, flomastre ali kemični svinčnik). Namerno nisem dala nove snovi, ampak bomo utrdili že znano in se predvsem likovno izražali in upam, da s tem tudi malo sprostili.

Na A4 list s svinčnikom obrišite roko. Potem ( glej priloge) narišete ravne črte do obrisa roke, tam kjer je obris roke pa črto okrivite. Likovni izdelek lahko tudi pobarvate. Tisti, ki radi ustvarjate se lahko poigrate še z drugimi motivi ( srce, delfin, krog,…).

Veselo likovno ustvarjanje vam želim.

Lep pozdrav, učiteljica Katja.

Ostanite zdravi.